09/03/2022 | Administración LocalMunicipal
Coristanco
Casa do Maior, Agualada (escola unitaria) 2022

O 4 de Marzo de 2022 ditouse o Decreto nº 224/2022 polo que se pon a disposición das persoas promotoras dos proxectos de casas de maiores no Concello de Coristanco o local social de Agualada (antiga escola unitaria). Detectado un erro na transcripción do documento, e de conformidade co establecido no artigo 190.2 da Lei 39/2015, do 1 de outubro do Procedemento Administrativo Común das Administracións Públicas, RESOLVO: Primeiro.- Proceder á rectificación do erro material quedando o decreto como segue: “O Concello de Coristanco está interesado en colaborar no fomento da autonomía persoal das persoas maiores. O 11.02.2022 publicouse a Orde da Consellería de Política Social do 26 de xaneiro do 2022 pola que se aproban as bases que rexerán o procedemento de concesión de axudas para a posta en marcha de casas do maior, e se procede a súa convocatoria en réxime de concorrencia competitiva. O Concello é propietario do local social de Agualada (antiga Escola unitaria) apto para o desenvolvemento dos proxectos subvencionados. Aproveitando a dispoñibilidade deste espazo e a gratuidade do servizo que se financia integramente pola Xunta, esta alcaldía considera a casa do maior unha vía axeitada para dar un servizo necesario, demandado, a custe cero e que permitirá darlle utilidade social a un ben municipal. Por este motivo, en uso das atribucións que me confire a DA 2ª da Lei 9/2017, do 8 de novembro, de contratos do sector público, e ao abeiro da convocatoria feita mediante Orde da Consellería de Política Social do 26 de xaneiro de 2022 pola que se aproban as bases que rexerán o procedemento de concesión de axudas para a posta en marcha de casas do maior PRIMEIRO.- Poñer a disposición das persoas promotoras de proxectos de casa de maior no Concello de Coristanco, o local social de Agualada (antiga escola unitaria), aos efectos presentación das correspondentes solicitudes de participación na convocatoria de axudas para a posta en marcha de casa do maior feita por Orde da Consellería de Política Social do 26 de xaneiro de 2022. SEGUNDO.- Aprobar as condicións para a efectiva autorización de ocupación dos inmobles: a) Resultará/n adxudicataria/s da autorización de ocupación temporal do inmoble a/s persoa/s promotora/s que resulte/n adxudicataria/s das subvencións para a posta en marcha da casa do maior no Concello de Coristanco como consecuencia da resolución que dite a Consellería de Política Social ao abeiro da Orde do 26 de xaneiro de 2022. No caso de resultar adxudicataria da subvención máis de unha persoa promotora, a asignación do local farase por sorteo ou, de selo, acordo entre as adxudicatarias. b) A autorización para a ocupación temporal do inmoble realízase para a finalidade para a que se concede a subvención, de xeito que a perda da mesma ou a sanción derivada do incumprimento das obrigas impostas pola Orde do 26 de xaneiro de 2022 determinará a revogación da autorización temporal para a ocupación do inmoble. c) Antes da súa formalización a a/s persoa/s promotora/s deberá acreditar atoparse ao corrente das obrigas coa Facenda local, a AEAT e a Seguridade Social. d) A/s persoa/s promotora/sa será responsable da actividade desenvolta para o que deberá contar coas autorizacións sectoriais pertinentes e máis cos seguros de responsabilidade civil que procedan. En consecuencia, o Concello non asumirá os gastos derivados de danos a persoas ou bens derivados da realización da actividade. e) A persoa a/s persoa/s promotora/sa comprométese a realizar as obras necesarias para adaptación dos inmobles cedidos conforme os requirimentos establecidos na orde da convocatoria. f) Así mesmo, a persoa a/s persoa/s promotora/sa comprométese a dotar de mobiliario as instalacións nos termos indicados na Orde que rexe a convocatoria das achegas. g) A duración máxima da autorización de ocupación dos inmobles será de 5 anos coincidindo o seu inicio coa posta en marcha da Casa de Maiores unha vez conte coa autorización definitiva por parte da Xunta. h) Ao remate da autorización de ocupación dos inmobles os bens mobles adscritos a Casa pasarán a ser propiedade do Concello, así como as obras nel feitas. A tal fin levantarase un acta ao inicio e finalización da actividade para verificar cales son. Como mínimo, os bens e, de selo caso, as obras a entregar coincidirán cos que sexan obxecto de xustificación como gastos subvencionables a Xunta. i) O Concello resérvase o dereito de facer enquisas de satisfacción dos usuarios do servizo ou supervisar a correcta execución da memoria de actividades proposta para a concesión da subvención, deixando a salvo as competencias e responsabilidades da Xunta en relación coa dita instalación. j) En todo o non previsto neste decreto serán de aplicación as previsións contidas na Orde do 26 de xaneiro de 2022 pola que se regulan as bases que rexerán o procedemento de concesión de axudas para a posta en marcha de casas do maior, e se procede á súa convocatoria en réxime de concorrencia competitiva para o ano 2022 (código de procedemento BS212A e BS212B), e con carácter subsidiario, a lei 9/2017, do 8 de novembro, de contratos do sector público. TERCEIRO.- Dar publicidade a este Decreto no Boletín Oficial da Provincia e no taboleiro de anuncios municipal para garantir a libre concorrencia. Así mesmo, dar publicidade no taboleiro de anuncios municipal. CUARTO.- Dar conta ao Pleno da Corporación na vindeira sesión que celebre.” Coristanco, 7 de marzo de 2022 O alcalde, Juan Carlos García pose A secretaria, Elena González López